IVL รูดเกือบ 3% นิวโลว์ในรอบ 1 เดือน กังวล Stock loss Q2 ร่วง
IVL รูดเกือบ 3% นิวโลว์ในรอบ 1 เดือน กังวล Stock loss Q2 ร่วง ล่าสุด ณ เวลา 12.08 น. ราคาอยู่ที่ระดับ 37 บาท ลบ 1 บาท หรือ 2.63%  สูงสุดที่ 38 บาท ต่ำสุดที่ 36.75 บาท มูลค่าซื้อขายที่ 516.83 ล้านบาท
17 ก.ค. 2560

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 12.08 น. ราคาอยู่ที่ระดับ 37 บาท ลบ 1 บาท หรือ 2.63%  สูงสุดที่ 38 บาท ต่ำสุดที่ 36.75 บาท มูลค่าซื้อขายที่ 516.83 ล้านบาท ขณะที่ดัชนีตลาดหุ้นไทยโดยรวมบวก 0.09% ราคาหุ้นต่ำสุดในรอบ 1 เดือน โดยนับตั้งแต่หุ้นลงมาทดสอบระดับ 37 บาท เมื่อวันที่ 7 มิ.ย. 60

ด้าน บล.เอเอสแอล ระบุในบทวิเคราะห์ (14 ก.ค.) โดยคาดว่ากำไรสุทธิไตรมาส 2/60 จะอยู่ที่ 3.5 พันล้านบาท ลดลง 20% จากไตรมาสก่อน ขณะที่ประมาณการกำไรสุทธิไตรมาส 2/60 รวมผลกระทบจาก Stock loss จำนวน 1.3 พันล้านบาท ซึ่งหากไม่รวมรายการดังกล่าว บริษัทจะมีกำไรปกติอยู่ที่ 4.8 พันล้านบาท เพิ่มขึ้น 57% จากไตรมาสก่อน
โดยกำไรจากการดำเนินงานปกติได้รับปัจจัยบวกจากยอดขายและ Core EBITDA Margin ที่เพิ่มขึ้น โดยคาดว่า Core EBITDA Margin ที่ 106 เหรียญต่อตัน เพิ่มขึ้น 6% จากไตรมาสก่อน ขณะที่ยอดขายรวมคาดว่าจะไม่น้อยกว่า 2.3 ล้านตัน เพิ่มขึ้น 4% จากไตรมาสก่อน เป็นผลมาจากโรงงาน EO/EG ในสหรัฐฯ กลับผลิตในระดับปกติ หลังหยุดซ่อมโรงงานในช่วงไตรมาส 1/60 ที่ผ่านมา